Hétszer nyert egyéniben Grand-Slam tornát (Wimbledon – 2000, 2001, 2005, 2007, 2008; US Open – 2000, 2001). Egyike azon kevés teniszezőnek, akiknek párosban sikerült teljesíteniük az ún. „Non-Calendar Year” karrier Grand Slamet, azaz mind a négy nagy tornán diadalmaskodni (a Grand Slam az egy naptári évben elért négy győzelmet jelenti). Húgával, Serenával tizennégy Grand Slam-győzelmet arattak együtt, valamint a 2000-es sydney-i olimpián, a 2008-as pekingi olimpián és a 2012-es londoni olimpián is diadalmaskodtak női párosban. A 2016. évi riói olimpián vegyes párosban ezüstérmet szerzett.